આ હુકમથી નારાજ થઇ કોન્સ્ટેબલે હાઇકોર્ટમાં રિટ કરી હતી. જેમાં એવી રજૂઆત કરાઇ હતીકે, તેની સામે કોઇ પુરાવા નહી હોવા છતાં પણ તેને જનરલ સીક્યોરીટી કોર્ટે સજા ફટકારી છે. એટલું જ નહી પણ તે કોર્ટને આ પ્રકારની સજા કરવાનો કોઇ અધિકાર નથી. ત્યારે તે સજાને રદ્ કરવામાં આવવી જોઇએ. એટલું જ નહી પણ હાઇકોર્ટ સમક્ષ એવી પણ માગ કરાઇ હતીકે, તેમની સામેના કેસમાં રજુ કરાયેલા પુરાવાની પણ પુન: ચકાસણી કરવામાં આવવી જોઇએ. કોન્સ્ટેબલે એ‌વો પણ આક્ષેપ કર્યો હતો કે, તેણે મહિલા અધિકારીને તેના સાથી કોન્સ્ટેબલ સાથે વાંધાજનક સ્થીતીમાં જોઇ લેતા તે આ હકીકત કોઇને કહી ન દે તે માટે તેને આ કેસમાં ખોટી રીતે ફસાવવામાં આવ્યો છે. જોકે તમામ દલીલો ફગાવી દઇ હાઇકોર્ટે નોંધ્યું હતુંકે, આ કેસને લગતા કોર્ટના ચુકાદાને ધ્યાને લઇ આરોપીની અરજીમાં હાઇકોર્ટ દ્વારા દખલ કરવાને યોગ્ય લાગતું નથી.